Han blev kendt for sit bemærkelsesværdige grin i tv-programmerne "48 timer - købt fri til kærlighed".

Og kendisfaktoren ser ud til at have hjulpet Wedel Nielsen.

I hvert fald er han nu valgt ind i byrådet i Halsnæs Kommune for Dansk Folkeparti. Det bekræfter byrådsmedlem Walter G. Christophersen (DF) over for DR Nyheder.

Ole Wedel Nielsen var opstillet som nummer fire på Dansk Folkepartis liste, og da partiet går frem og får et ekstra mandat ud over deres eksisterende tre, kan han nu kalde sig byrådspolitiker.